Gyász – Jóbarátja, Csányi Sándor búcsúztatja Demján Sándort: elsírta magát beszéde közben a milliárdos - Blikk Rúzs
2018. ápr. 10. 15:00
#Demján Sándor
Demján Sándor gyásszertartása / MTI Fotó: Illyés Tibor
Kedden délután kísérték utolsó útjára Demján Sándor milliárdos vállalkozót, a Fiumei úti sírkertben.
Jóbarátja, Csányi Sándor milliárdos vállalkozó mondta el a gyászbeszédet:
(Fotókat itt talál a szertartásról)
- Mint annyi sikeres ember, Sándor is nagyon nehéz körülmények közé született. Amikor megkérdezték, minek köszönheti a legtöbbet, azt mondta épp ennek a szegénységet. Szenvedéllyel szerette a munkáját, aminek ő is és mi is sok örömet köszönhetünk. Amikor az FHB élére került, mindenki félt, hogy most mi lesz, milyen bankár lesz belőle, majd a vállalkozóknak könnyen ad hitelt. Nem volt hagyományos bankár, nehezen tűrte a konvenciókat és korlátokat, ahogy az inge felső gombját se szerette begombolni. Félelmetes volt a munkatempója, talán már ekkor elkezdte fogyasztani az éveit. Sándor mindig azt mondta, hogy mindenki pótolható. Én ebben nem értek egyet vele. Biztos meghatódna, ha tudná mennyien jöttünk el elbúcsúztatni őt. De miért is ne lenne így? Egy jóbarátot az ember az utolsó útjára nem enged el egyedül - sírta el magát a beszéd közben.
Utána Tarlós István beszéde következett, amely egy kibővített életrajzzal és Demján nagyobb projektjeivel ismertette meg a jelenlévőket.
Varga Mihály gazdasági miniszter is elbúcsúztatta a plázák atyját: - A magyar gazdaság legendás alakját veszítettük el vele. A magyar kormány nevében fejet hajtok munkássága, emberszeretete előtt - fogalmazott.
A beszédek után vers következett, mégpedig Demján sajátjai. Sok verset írt ugyanis a feleségéhez, Lídiához. Bálint András, Demján egykori osztálytársa szavalt el közülük egyet. A sírba tételt élőzene kísérte: az a zenekar játszott, amely 87 óta Demján minden születésnapján és vállalati eseményén.
#gyászbeszéd
Friss! Elhunyt a valaha élt egyik legnépszerűbb politikus felesége
Autó gázolta el a budapesti bankrablót – Lassan, egyenként mindenkinek a fejére célzott – részletek
Meghalt a legendás magyar edző. Bajnokok sorát nevelte ki